
Seletuskiri
võlaõigusseaduse ja sellega seonduvalt teiste seaduste muutmise seaduse (finantspettuste ennetamine ja tõkestamine)
eelnõu teiseks lugemiseks 

1. Menetlus juhtivkomisjonis esimese ja teise lugemise vahel

Vabariigi Valitsus algatas eelnõu 01.06.2026. Eelnõu esimene lugemine toimus 16.06.2026. Muudatusettepanekute esitamise tähtajaks määrati 18.06.2026. Riigikogust esitas eelnõule kolm muudatusettepanekut Riigikogu liige Maria Jufereva-Skuratovski. Kirjaliku arvamuse eelnõu osas esitasid Rahandusministeerium, Eesti Pangaliit, Finantsinspektsioon ja Krediidiandjate Liit.

Õiguskomisjon valmistas eelnõu teist lugemist ette 29.09.2026 istungil, millest võtsid osa Rahandusministeeriumi finantsteenuste poliitika osakonna juhataja Siiri Tõniste ja sama osakonna nõunik Jarmo Lilium, Eesti Pangaliidu pettuste tõkestamise toimkonna liige Eero Ergma ning maksetoimkonna juriidilise töögrupi liige Mare Ulp, Eesti Krediidiandjate Liidu esindaja Jevgeni Belavin ning Finantsinspektsiooni esindajad Brent-Silvester Viin, Mari Puusaag-Tamm ja Laura Vassar.
Komisjon arutas läbi laekunud arvamused ja ettepanekud, samuti kirjalikes pöördumistes esitatud seisukohad ning tegi menetlusotsused. 
Õiguskomisjon eelnõu juhtivkomisjonina algatas kokku 6 muudatusettepanekut, mis olid eelnõu teise lugemise ettevalmistamise etapis Rahandusministeeriumis välja töötatud koostöös Riigikogu liikme Maria Jufereva-Skuratovskiga ja mis ühtlasi lahendasid ka Pangaliidu, Finantsinspektsiooni ja Krediidiandjate Liidu poolt esile toodud probleeme. Sellega seoses teatas õiguskomisjoni liige Maria Jufereva-Skuratovski komisjoni istungil, et loobub oma muudatusettepanekutest, kuna need on kõik sisulist arvestamist leidnud komisjoni poolt algatatud muudatusettepanekutes, mistõttu on ära langenud vajadus neid eraldi käsitleda. 

2. Muudatusettepanekud

Eelnõu tekstile lisatud muudatusettepanekute loetelus on kokku kuus eelnõu juhtivkomisjoni poolt konsensusega algatatud muudatusettepanekut, mille sisu selgitavad märkused on toodud loetelus vastavalt iga muudatusettepaneku juures.

3. Menetlusotsused

Õiguskomisjon otsustas saata eelnõu täiskogusse teisele lugemisele 14.10.2026 ettepanekuga eelnõu teine lugemine lõpetada. 
Juhul, kui eelnõu teine lugemine lõpetatakse, teeb komisjon ettepaneku võtta eelnõu kolmandaks lugemiseks Riigikogu päevakorda 21.10.2026 ettepanekuga viia läbi eelnõu lõpphääletus. 
Eelnõu seadusena vastuvõtmiseks on vajalik Riigikogu poolthäälteenamus.

